Heckler & Koch

Heckler & Koch GmbH (H&K) er et tysk selskap som produserer våpen. De er kjent for sine produksjonsserier av forskjellige håndvåpen, for eksempel pistolen P30L, som er tjenestepistol i Politi- og lensmannsetaten i Norge, maskinpistolen MP5 og automatgeværet G3. Sistnevnte har forøvrig Kongsberg Våpenfabrikk lisensprodusert for Norges forsvar som AG-3 (Automatgevær 3). H&K ble grunnlagt av Edmund Heckler, Theodor Koch og Alex Seidel i 1949. I begynnelsen produserte de symaskiner og annen finmekanikk. Dette forandret seg da selskapet produserte en rifle for det tyske forsvaret i 1956. I 1991 ble H&K kjøpt opp av British Aerospace (nåværende BAE Systems). Dette førte til at H&K fikk britiske oppdrag som f.eks oppgraderingen av SA80. På 2000-tallet ble H&K kjøpt av lokale tyske investorer. Selskapet holder til i Oberndorf am Neckar i den tyske delstaten Baden-Württemberg, men har også datterselskaper i USA Bertel O. Steen Defence & Security har i flere tiår representert Heckler & Koch i Norge for forsvars- og politimarkedet. Heckler & Koch har en bred portefølje av militære våpen, både håndvåpen og avdelingsvåpen til disse. Kjente våpen fra H&K Pistoler: HK USP, HK UCP, HK P7, P30L, VP70 Maskinpistoler: MP5, MP7, UMP Automatgeværer : G3 / AG-3, HK417, HK416, HK G36, HK 33, HK53, HK XM8, HK 433 Halvautomatiske sportsvåpen: HK SL6, HK SL7, HK SL8, HK 630, HK 770, HK 940 Skarpskytterrifler: HK MSG-90, HK PSG-1 Maskingeværer: HK21E, HK MG4 Granatkastere: HK 69, HK79, AG36, HK GMG Eksterne lenker (en) Offisielt nettsted (en) Offisielt nettsted (en) Heckler & Koch – kategori av bilder, video eller lyd på Commons (en) Heckler & Koch – galleri av bilder, video eller lyd på Commons